Diari Oficial de la Generalitat Valenciana


Sumari del DOGV 5825, del 11-08-2008 (2008/9784)

RESOLUCIÓ de 30 de juliol de 2008, de la Direcció General d'Ordenació i Centres Docents, per la qual es modifica la Resolució de 3 de juny, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa quint i sext d'Educació Primària i l'Educació Secundària Obligatòria en centres finançats amb fons públics, per al curs 2008-2009. Fase A.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5825

Data del DOGV
:   11-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9784


Data del document
:   30-07-2008

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * alumnat
    * ajuda pública
    * llibre escolar
    * alumne
    * suport econòmic
    * ensenyament primari
    * ensenyament secundari
    * ensenyament obligatori

RESOLUCIÓ de 30 de juliol de 2008, de la Direcció General d'Ordenació i Centres Docents, per la qual es modifica la Resolució de 3 de juny, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa quint i sext d'Educació Primària i l'Educació Secundària Obligatòria en centres finançats amb fons públics, per al curs 2008-2009. Fase A. [2008/9784]  
De la documentació aportada pels centres docents, així com pels interessats, es desprén que en els annexos de la Resolució de 3 de juny de 2008, de la Direcció General d'Ordenació i Centres Docents de la convocatòria d'ajudes per a l'adquisició de llibres de text, per a l'alumnat que cursa quint i sext d'Educació Primària i l'Educació Secundària Obligatòria en centres finançats amb fons públics, per al curs 2008-2009. Fase A (DOCV núm. 66329 d'11 de juny), hi ha hagut errors materials o de tramitació, però sobretot s'han produït canvis de situació dels alumnes que fa necessària la modificació. Este és el cas dels alumnes de 4t curs d'Educació Primària que repetiran curs, que per aplicació de la Llei Orgànica 2/2006, de 3 de maig d'Educació han de canviar els llibres de text per tant, els correspon ser beneficiaris del bonollibre, per la qual cosa han d'aparéixer com a exclosos de l'ajuda de llibres. Així mateix, s'exclouen alumnes beneficiaris per renúncia d'estos a l'ajuda o perquè el centre ens ha comunicat que el pròxim curs no hi estaran escolaritzats.  
Per les raons exposades, és necessari publicar una nova resolució que modifique l'anterior Resolució de 3 de juny de 2008, de la Direcció General d'Ordenació i Centres Docents.  
Fent ús de les atribucions que m'atorga la disposició final primera de l'Orde de 17 de desembre de 2007, de la Conselleria d'Educació, per la qual es convoquen ajudes per a l'adquisició de llibres de text per als alumnes que cursen quint i sext d'Educació Primària i Educació Secundària Obligatòria en centres finançats amb fons públics, per al curs 2008-2009 (DOCV núm. 5676, de 9 de gener 2008), resolc,  
Primer  
Afegir a l'annex I de la Resolució de 3 de juny, de la Direcció General d'Ordenació i Centres Docents de la convocatòria d'ajudes per a l'adquisició de llibres de text, per a l'alumnat que cursa quint i sext d'Educació Primària i l'Educació Secundària Obligatòria en centres finançats amb fons públics, per al curs 2008-2009. Fase A, com a beneficiari de l'ajuda per a l'adquisició de llibres de text, l'alumnat que figura en l'annex I d'esta resolució.  
Segon   
Excloure de l'annex I de la Resolució de 3 de juny, de la Direcció General d'Ordenació i Centres Docents esmentada, com a beneficiari de les ajudes per a l'adquisició de llibres de text, l'alumnat que figura en l'annex II d'esta resolució, pels motius que s'especifiquen per a cada alumne en el mateix annex II.  
Tercer  
Com a conseqüència de les modificacions introduïdes en els annexos I i II de la Resolució de 3 de juny de la Direcció General d'Ordenació i Centres Docents, el nombre d'alumnes beneficiaris d'estes ajudes en la fase A, de quint a sext d'Educació Primària, és de 42.253 alumnes, per un import total de 4.436.565,00 euros, i el de beneficiaris de 1r a 4t d'Educació Secundària Obligatòria és de 80.229 alumnes, per un import total de 69.842.804,00 euros, a càrrec de la línia de subvenció T0067000, de la Llei 15/2007, de 27 de desembre de la Generalitat de Pressupostos per a l'exercici de 2008.  
Quart  
Esta resolució es publicarà en el Diari Oficial de la Comunitat Valenciana, i la Resolució i els annexos, en els taulers d'anuncis dels centres, en les direccions territorials de la Conselleria d'Educació de València, Alacant i Castelló, així com en la pàgina d'Internet: http://www.edu.gva.es/ocd/areacd/val/abc/ajudesllibres.asp.  
Quint  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda pels interessats, potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 30 de juliol de 2008.- El director general d'Ordenació i Centres Docents: Francisco Baila Herrera.